
TRADICIJSKO DJEVOJAČKO ČEŠLJANJE U PANONSKOJ HRVATSKOJ 


Prije deset godina održala sam na godišnjem sastanku Hrvatskog etnološkog dru- 
štva u Zagrebu prikaz o načinu djevojačkog češljanja u |Slavoniji,|dovodeći ga u vezu 
sa ženskim frizurama kasnog Rimskog carstva. Prikaz je iste godine i objavljen!. Gra- 
đa tada iznesena i po prvi puta objašnjena ilustrativnim materijalom razmjerno daleke 
prošlosti pobudila je među etnolozima znatan interes, ali i pitanje može li se ta pojava 
promatrati pod vidom tako dugo sačuvane tradicije, kad nemamo baš nikakvih potvr- 
da o njezinu trajanju kroz dugo vremensko razdoblje od kraja 5. pa sve do kraja 19. 
stoljeća. Tek tada se naime takvo češljanje u nas prvi puta opisuje i popraćuje s nekoli- 
ko fotografija“. Obilnija fotografska dokumentacija tih frizura nastaje tek tridesetih go- 
dina ovog stoljeća kao rezultat održavanja smotri Seljačke sloge, a obogaćuje se i u 
naše doba“. . ' 

Na pitanje o kontinuitetu te tradicije pokušat ću dati odgovor u ovom svom izla- 
ganju. 

Frizura o kojoj će biti riječi specifično je djevojačko češljanje na dijelu panonskog 
područja sjeveroistočne Hrvatske. Javlja se kod hrvatskog stanovništva Slavonije, od, 
Nove Gradiške na zapadu, proteže se uz rijeku Savu koja čini južnu granicu (s podru- 
čjem Slavonskog Broda i Županje, sve do Šida u Srijemu na granici.Vojvodine). Sje- 
verna granica teče selima oko Slavonske Požege, Đakova, Vinkovaca, Vukovara do 
Iloka, gdje prelazi Dunav, pa tu frizuru susrećemo i kod Hrvata u Baču u Vojvodini“ | 
Kao posebna oaza javlja se također u hrvatskim selima podunavske Baranje, prelazeći 
i na podrućje Mađarske, gdje je nalazimo kod nekih hrvatskih manjina? 

Evo nekoliko osnovnih oznaka tog načina češljanja: već se na prvi pogled opaža 
ida je frizura veoma složena, čak bizarna; usprkos brojnim varijantama, svima su ipak: 
zajedničke slijedeće pojedinosti: 

1) Kosa je na glavi podijeljena poprečnom stazom od uha do uha preko tjemena 

na prednji i na stražnji dio. 

2) Od stražnjeg dijela kose ispletena je jedna ili više pletenica, koje u pravilu ima- 

ju uvijek više od tri pramena. Broj pramenova varira od najmanje pet, | 
sedam ili devet do nekoliko desetaka, pa čak i preko stotine. | 


1) Radauš, J., Slavonska djevojačka pletenica. V Međunarodna smotra folklora, Zagreb 1970. 

2) Lovretić, J., Otok. Narodni život i običaji. Zbornik za narodni život i običaje Južnih Slave- 
na, knj. II.: 194-207. U monografiji sela Otok autor donosi i komparativnu građu o načinu 
češljanja za 50 sela istočne Slavonije, od Đakovštine na zapadu, preko vinkovačkog i žu- 
panjskog kraja do sela Tovarnik, Ilača, Bapska i Morović, koja već pripadaju zapadnom 
Srijemu. E 

3) Najobilniju fotodokumentaciju te izvorne folklorne građe zabilježio je između dva rata maj- 
stor umjetničke fotografije Tošo Dabac. 

4) O ipletenici među Hrvatima u Bačkoj, Vojvodina, | izradila je 1938. godine seminarsku | 
radnju Marija Ivčević-Ivandekić, Ženska frizura i oprema glave (Bač, Žip). Arhiv Etno- 
loškog zavoda Filozofskog fakulteta u Zagrebu. 

5) U hrvatskim selima Ata i Szalanta, južno od Pečuha, kaže se da je djevojka ,počešljana 
U široko“. Na podatku i fotografijama zahvaljujem kolegi Đuri Šarošcu, direktoru muzeja 
u Mohaču. , 

3) Ispletena kosa ne pušta se niz pleća, nego se podiže i na razne načine 
prikopčava na glavu. ; ' 
4) Frizuru dopunjuje nakit. 


Prije nego istaknem neke varijante te specifične frizure, u najkraćim ću crtama 
prikazati osnovne zahvate pri njenom izvođenju prema varijanti iz vinkovačke okolice! 
između dva rata. 

Za frizuru je potrebna duga kosa, a češljati se ne može djevojka sama, nego to 
uvijek čini neka druga žena (majka, baka, prijateljica). Kosa — kika — razdijeli se sta- 
zom preko glave na prednji i stražnji dio. Na tjemenu se izdvoji veći pramen kose koji 
se uplete ultrodijelnu pletenicu. To je tzv. srce, čvrsta točka, na koju se pričvršćuje is- 
pleteni stražnji dio kose (sl. 1). Stražnja se kosa u korijenu čvrsto veže i razdijeli u pet 
do sedam dijelova (od kojih će se plesti pojedine trake) tzv. stupova (sl. 1) što će sači- 
njavati pletenicu. Pri preplitanju kosa se maže mašću i obilno kvasi vodom. Svaki poje- 
dini dio kose podijeli se u dvadesetak tankih pramenova (kale, struke, cipotine), od ko- 
jih se preplitanjem na način dretvice isplete potrebna dužina. Ispletena kosa mora do- 
sizati od sredine vrata do vrha tjemena. Što pretiče, završi se običnom pletenicom. 
Kad se svi stupovi ispletu, sašiju se međusobno s unutarnje strane, pa se tako dobije 
široka ploha ispletene kose (sl. 2). 


Kad se pletenica završi, prelazi se na čeoni dio. Prednja se kosa začešlja ležerno 
iza uha, a suvišna dužina podmetne se pod srce. Ponovno se uzima plosnata pleteni- 
ca, kraj joj se podvrne i položi do sredine tjemena, gdje se učvršćuje ukosnicama. Sta- 
vlja se nakit — lanac preko glave, cvijeće sa svake strane (sl. 4), imućnije djevojke pri- 
kapčaju i male dukate. Na sljepoočnicama se ugrijanom ukosnicom zavrnu dva hori- 
zontalna uvojka“. 


Šivana pletenica uobičajila se u okolici Vinkovaca odmah nakon prvog svjetskog 
rata. Prije toga plela se u cijeloj plohi od 60 — 80 pramenova, što iziskuje veliku vješti- 
nu. 

Za jednu i drugu vrstu pletenice trebalo je imati gustu i dugu kosu, a tko je nije 
imao, nosio je pletenicu od tuđe kose, zvanu cup". Cup je odvojeni dio frizure koji se 
prema potrebi stavlja i skida. U tom slučaju vlastita se kosa pričvrsti na srce te prekrije 
cupom, koji se jednim krajem veže za korijen kose, a drugim prikopča na tjemenu. 

Cup se općenito počeo upotrebljavati krajem prošlog stoljeća, da bi s vremenom 
sve više prevladavao, a nakon drugog svjetskog rata potpuno nadomjestio pletenicu 
od vlastite kose. Sredinom šezdesetih godina još su še po selima susretale djevojke 
nedjeljom i u svečanim zgodama počešljane u takvu frizuru. Danas, kad mladež odla- 
zi u škole i grad na rad, takva je frizura napuštena i u pletenicu se opremaju samo 
iznimno za razne folklorne priredbe. 


Ranije su već djevojčice nosile specijalnu frizuru tzv. malu pletenicu ispletenu u 
dva dijela i od više pramenova složenu unakrst na zatiljku. U veliku pletenicu oprema- 
la se djevojka otkako se zadjevojči, to jest od svoje petnaeste godine pa do udaje. Kosa 
se češljala jedanput tjedno, subotom ili nedjeljom ujutro. . 

. Građa kojom raspolažemo pokazuje brojne varijante te frizure, s obzirom na broj 
pramenova u pletenici, na način preplitanja, na formu i način smještaja na glavi, na 
češljanje čeone partije i na vrstu nakita. Za kraj 19. stoljeća, Lovretić u svojoj mono- 
grafiji o selu Otoku donosi uporednu građu čak za pedeset sela istočne Slavonije. U 
naše doba ta slika nije više sačuvana, ali su se ipak mogle izdvojiti neke tipološke oso- 


bitosti takve frizure. Stražnji, ispleteni dio javlja se u nekoliko tipova: 


6) Opis zabilježen za češljanja upriličenog u svrhu studija 1966. godine u selu Prkovci kod 
Vinkovaca. Zahvaljujem obitelji Mike Čajkovca i Janji Čolaković koja je češljala svoju 
kćerku Katicu. 

7) Od njem. Zopf, m — pletenica, perčin. 


1) Pletenjem se dobiva šira ili uža ploha, pletenica se diže s potiljka na glavu, 
bilo da je priljubljena uz glavu, odnosno više ili manje izbočena. Taj je tip 
raširen u cijeloj Slavoniji i u Baranji, a javlja se u brojnim varijantama s 
obzirom na broj pramenova, širinu pletenice i mjesto kopčanja na glavi: na 
potiljku, na tjemenu ili čak blizu čela* (sl. 2, 4, 8, 11). 

2) Pletenica što izgleda kao obla mrežasta vrećica na stražnjoj polovici glave. 
Susreće se u selima istočno od Vinkovaca, a prodire i dalje u zapadni Sri- 
jem između Vukovara i Iloka (sl. 15). 

3) Nekoliko užih traka ispletenih od više pramenova kose, koje su obložene 
oko glave. Frizura značajna za sela oko Đakova (sl. 5). 

4) Pletenica .savijena kao vijenac na potiljku (za sada registrirana samo u selu 

_ Svinjarevci na granici vinkovačke i vukovarske općine). 

Ceoni dio frizure također se izvodi na nekoliko načina. 


Zapadno i sjeverno od Slavonskog Broda kosa se začešljava u pravilne cokne koje 
se nižu jedna ispod druge od razdjeljka do uha (sl. 11). 

Istočno od Broda i južno od Đakova kosa se glatko začešljava i tako uvrće da se 
inad čelom izdiže mali štitnik, koji zasjenjuje lice?(sl. 10). Varijanta tog načina jest tzv. 
kendiš u Komletincima, koji kao okvir okružuje čelo od jednog do drugog uha. 

U Babinoj Gredi i nekim okolnim selima!“ kosa se frkala u guste uporedne nabo- 
re, te kao odeblji sloj ulazila duboko u čelo (sl. 13). Po punini tom je načinu srodno 
češljanje u zapadnom Srijemu (sl. 15), a u oba slučaja taj dio. može biti samostalan, 
kao neke vrste ,toupet“. 


U đakovačkoj frizuri, u kojoj je glava obložena trakama ispletene kose, prednji je 


dio kose začešljan oblo prema sljepoočicama te obrubljen ukrasnim prepletom zva- 
nim voranac, voravica (sl. 5). 

U široj okolici Vinkovaca kosa se dijelila stazicom i glatko ili valovito začešljavala 
izvan lica iza uha (sl. 4). 

. Treći je bitni element nakit koji se sastoji od lanca ili vrpce položene preko glave,, 
od cvijeća koje je obilno i raznovrsno i koje je ranije uvijek bilo prirodno. S vreme- 
nom se uobičajilo i umjetno cvijeće, koje danas ponegdje čini značajni dio oglavlja. 
Na pletenicu se kopča i zlatan novac ili se našije na vrpcu preko čela. 

Lovretić donosi još mnoge pojedinosti u češljanju koje su osobito dragocjene jer 
se odnose na lokalitete u kojima je takvo češljanje danas već izgubljeno. On registrira 
promjene u češljanju koje je sam pratio kroz tri decenija u drugoj polovici prošlog sto- 
ljeća, pa se iz njegovih podataka razabire da je do određenih variranja i izmjena u fri- 
zuri uvijek dolazilo. Korjenita izmjena svakako je nastala usvajanjem cupa koji se go- 
tov stavlja na glavu, jer cup mora biti širok da bi se ispod njega mogla smjestiti i sakri- 
ti vlastita kosa. Usvajanjem cupa gotovo su se posve izgubile ranije brojne varijante 
uske pletenice, kao i one koja je bila tijesno priljubljena uz glavu! 


8) Pletenica u podunavskoj Baranji predstavlja varijantu tog tipa jer je sastavljena od dva di- 
jela, stražnjeg, podignutog od potiljka prema tjemenu i prednjeg koji se plete od čela pre- 
ma natrag. Na tjemenu se oba dijela sastaju i predstavljaju cjelinu. 

9) Lovretić to nazivlje ,začešljano“, 0.c.: 195, sl. 36. : 

10) Sikirevci, Kruševica, Gudinci. 

11) Prema Lovretićevoj građi razabire se da se uska pletenica u drugoj polovici 19. st. če- 

šljala u mnogim selima istočne Slavonije. U samim Vinkovcima i nekim okolnim selima 
(Privlaka, Rokovci, Andrijaševci, Nuštar, Cerić, Jankovci, Svinjarevci, Slakovci, Mirkovci, 
Laze) pletenica je bila od 11-15 struka; u Apševcima, Lipovcu, Moroviću, Tompojevcima, 
Novaku i Bapskoj plele su se pletenice od 5-7 struka. O.c. 202—206. 
U naše vrijeme uska se pletenica susreće samo u okolici Slavonske Požege u selu Ve- 
tovo, a o nekadašnjem rasprostranjenju tog tipa u požeškom kraju svjedoče slikovni pri- 
kazi, kao na primjer uljana slika iz kraja 19. st. u Muzeju u Slavonskoj Požegi ili slika 
djevojke Miroslava Kraljevića. . 

Bilo je nužno da se istakne obilje pojedinosti tog tipa djevojačkog češljanja kako 
bi se usporedba s historijskom građom mogla intenzivno pratiti. 

Frizure s kojima bismo mogli usporediti ovo naše djevojačko češljanje ne nalazi- 
mo u građi bližih, pa ni nešto daljih evropskih stilskih epoha niti u građi izvanevrop- 
skih kultura. Srodne frizure u cjelini i u pojedinim bitnim sastavnim dijelovima nala- 
zimo u historijskom materijalu tek kod ženskih frizura rimske carske epohe. Likovi 
carica, otisnuti na kovanom novcu, pružaju čvrste vremenske okvire za točno datira- 
nje pojedine pojave u češljanju, dok kamene plastike tog vremena omogućuju bližu i 
stvarniju predodžbu za usporedbu s našim recentnim materijalom!?. 

Kod likova na novcu, koji su prikazani u profilu, tipična je uska pruga, podignuta 
od vrata na potiljak, što je likovno rješenje za pletenicu kakvu smo ranije opisali. Ple- 
tenica od više pramenova zapaža se prvi put kod Plautille, žene Caracalline početkom 
3. st. (na kamenoj plastici), dok se podignuta pletenica na novcu javlja najprije kod 
Tranquilline, žene Gordijana III (238-244) (sl. 3), da bi taj detalj postao neizbježni 
dio frizure kroz gotovo dva i po stoljeća (od 238. do 472. god.). U tom je razdoblju na 
monetama ovjekovječen dvadeset i jedan ženski lik s raspoznatljivom podignutom 
pletenicom u raznim varijantama“. Dva ženska lika, Konstancija i Teodora, u doba 
Konstantina Velikog, tj. početkom 4. st. nemaju na potiljku podignutu pletenicu, nego 
je pošira ispletena pruga ovijena oko glave, a to se zapaža već kod nekih frizura Gale- 
rije Valerije i Helene!“ 

Frizure carica pokazuju određene varijante, tipične za pojedino razdoblje. U po- 
četku pletenica dopire do tjemena (kao kod većine naših varijanata), a prednja je kosa 
složena u usporedne pravilne cakne, dok neki likovi imaju kosu glatko pričešljanu iza 
uha", Na prijelazu iz 3. u 4. st. pletenica se produžuje prema čelu!“ (sl. 7), slično našoj 
varijanti iz Baranje (sl. 8) kao i frizuri iz druge polovice prošlog stoljeća u kraju jugoi- 
stočno od Županje!". 

Kod likova na kovanom novcu pletenica se samo naslućuje po pruzi podignutoj 
uz glavu. Kako je bila izvedena i koliko široka, iz te se likovne građe ne može zaklju- 
čiti. Da se doista radi o pletenici s više pramenova, potvrđuju nam plastike iz tog vre- 


12) Za usporednu građu na kovanom novcu rimske carske epohe upotrijebljena je slijedeća li-| 
teratura: Matt, v.L.—Kiihner, H., Die Cisaren. Eine Geschichte der r&mischen Herrscher' 
in Bild und Wort, Ziirich 1964; Grant, M., Roman history from coins, Cambridge 1958; 
Bemrnhart, M., Handbuch zur Miinzkunde der r&mischen Kaiserzeit, Halle (Saale) 1926; 
IBernoulli, J.J.; R&mische Ikonographie. II. Die Bildnisse der romischen Kaiser, Stuttgart— 
Berlin-Leipzig 1891-1894, II/Bd 2, 3. ' 

13) To su: Tranquillina — žena Gordijana III (238 —244. god.); Otacilia Severa — žena Filipa 
Arabsa (244-249. god.); Etruscilla — žena Trajana Decija (248-251. god.); Cornelia Supera 
— žena Aemilianova (253. god.); Salonina — žena Galienova (253-259. god.); Dryantilla — 
žena Regalianova (oko 262. god.); Severina — žena Aurelianova (270-275. god.); Zenobia 
(oko 270. god.); Magnia Urbica — žena Carinova (283-285. god.); Galeria Valeria — kćerka 
Dioklecijanova i žena Galeriusova (293-311. god.); Helena — mati Konstantina Velikoga 
(306-337. god.); Fausta — žena Konstantina Velikog; Konstantia — sestra Konstantina Ve- 
likog, Flavia Maxima Theodora — žena Konstancija I - baka Konstancija II (do 340. god.); 
Flacilla - žena Teodozija Velikog (397-395. god.);| |Eudoxia — žena Arkadijeva (383-408. 
god.); Pulcheria — žena Marcianusova i sestra Teodozija II; Eudocia — žena Teodozija II; 
Galla Placidia — kćerka Teodozija I, žena Konstancija III i mati Valentinijana III (424- 
455. god.); Justa Grata Honoria — kćerka Galle Placidije, sestra Valentinija III; Licinia 
Eudoxia — žena Valentinija III, kćerka Teodozija II; Aelia Verina — žena Lea I (457— 
474. god.); Aelia Marcia Eufemia — žena Anteniusova i kćerka Marcianova (467-472. god.). 
Dalje se ta frizura ne može pratiti jer se likovi na monetama počinju prikazivati en face 
pa se prema tome ne može razabrati podignuta pletenica, taj karakteristični detalj oglavlja. 

14) Wessel, K., R&mische Frauenfrisuren von der Severischen bis zur Konstantinischen Zeit 
Jahrbuch den Deutschen archaeologischen Instituts, Bd. 61/62. Berlin 1946/47. 71—72. 

15) Ibid. 67—68. 

16) Ibid. 69-70. 

17) Sela Vrbanja, Drenovci, Gunja, Soljani. Lovretić 0.c. 205. 


mena na kojima je uzdignuta pletenica raznih Širina i dužina", pa se po tim varijanta- 
ma podudara s našim folklornim frizurama. Na rimskim je plastikama pletenica nekad 
samo shematski naznačena unakrsno koso urezanim crtama, što eventualno navodi 
na pogrešan zaključak da se radi o mrežici koja prekriva kosu!. Na osnovi poznavanja 
našeg recentnog materijala dobiva se pravilna predodžba o jednoj vrsti prepleta koji se 
izvodi kosim prepletanjem, onako kako se kod izrade čipke na batiće dobiva tzv. 
»hvat dretvice“ (Formenschlag, Netzschlag)". Za taj je način najprikladnija grafička 
shema mreža rombova. Postoji i drugi način izvođenja prepleta, kod kojeg se u struk- 
.turi ističu usporedne crte, odnosno nizovi običnih pletenica. 

U rimskom materijalu nalazimo usporedbu i za frizuru đakovačke okolice (vari- 
janta 3) s pletenicama obloženim oko glave (sl. 5). Portret tzv. Marcijane u Miinchenu 
(sl. 6) otkriva taj način polaganja kose, pa čak i isto oblikovanje frizure na zatiljkuž! 

Pletenicu iz Svinjarevaca savijenu u vijenac oko glave (varijanta 4) mogli bismo 
povezati s nekim frizurama Galerije Valerije, Helene i Konstancije“ iako bismo tu va- 
rijantu mogli promatrati i kao noviju, prijelaznu formu prema suvremenijem načinu 
češljanja. 

Obratimo li pažnju na češljanje prednjeg dijela kose, utvrdit ćemo niz sličnosti 
između naših djevojačkih frizura i rimskog načina češljanja. Komparativna građa koju 
nam za taj detalj pružaju rimske frizure pripada dužem vremenskom rasponu negoli 
sama pojava pletenice koju pratimo kroz dva i pol stoljeća. 

Glatki nabor kose, što kao kruti okvir okružuje čelo u frizuri istočno od Slavon- 
skog broda (sl. 10), potvrđuje se u rimskim frizurama na prijelazu iz 1. u 2. stoljeće. 
Frizure tog vremena vrlo su ukočene te izgledaju kao dijademi od kose (sl. 6) koji su 
(podignuti čak na nekoliko katova? (Naš seoski svijet, da bi dobio čvrstoću, kosu apre-+ 
tira zašećerenom vodom ili kuhanim lanenim sjemenom, odnosno bjelanjkom.) Naša 
jednostavnija varijanta ima također usporedbe u rimskim frizurama u tzv. portretu Sv. 
Helene“ kao i u kamenoj plastici upravo s našeg područja, iz Siska — Sisciae, u Ar- 
heološkom muzeju u Zagrebu? (sl. 9). U frizurama toga vremena nalazi se uzor i za 
izv. kendiš iz Komletinaca, kod kojeg cvijeće nad razdjeljkom kao da nadomješta 
uvojke, skupljene u kiticu nad čelom, u rimskoj svečanoj frizuri? I ukrasno preplita- 
nje kose priljubljene uz čelo pripada tom razdoblju. Kod nekih se frizura potvrđuje 
čak i detalj napuštenog pramena kose ispred uhaž$ 

Cešljanje kose u cakne priljubljene uz glavu, koje smo zamijetili već na kovanom 
novcu, još je upadljivije na kamenim portretima (sl. 12), na kojima se izvrsno razabire 
začešljavanje svake cakne posebno, te polaganje jedne cakne ispod druge?" na isti na- 
čin kao i kod naših frizura iz okolice Slavonskog Broda (sl. 11). Takvo se češljanje po- 


18) Upotrijebljena | uporedna , građa iz: |Bernoulli, 0.c.,|Bd 2/Tab 13, 29, 33, 35, 40, 64; Bd 
'3/Tab_43, 44, 47; Hekler, A., Die Bildniskunst der Griechen und R&mer, Stuttgart 1912,| 
sl. 236b, 240, 241b, 243, 245, 284a, 304, 309a; Goldscheider, L., Roman portraits, Oxford 
1945, Tab. 62, 93, 116; Scrinari, V.S.M., Sculture romane di Aquileia, Roma 1972, sl. 
1236, 238, 241, 251, 254, 255, 256, 328, 346, 497, 529, 530; Antikna skulptura u Hrvatskoj, 
Zagreb 1952, sl. 68/69; Vikić-Belančić, B., Četiri rimska portreta (u Arheološkom muzeju 
u Zagrebu). Peristil II, Zagreb 1957. 39—43; Cermanović-Kuzmanović, A., Jedna kameja 
iz Cuprije. Zbornik Filozofskog fakulteta Beograd, knj. VII/1. Beograd 1963. 119-124; 
Pinterović, D., Novi i neobjavljeni rimski kameni spomenici s terena Murse i okolice. 
Osječki zbornik VI, Osijek 1958. 51, sl. 13. 

19) Scrinari, 0.c. sl. 256. 

20) Dilemont,;Th., | Encyklopaedie der weiblichen Handarbeiten, Dornach, 215. 

21) Bernoulli o.c. 1I/2, Tab. 33, 

22) Wessel, 0.c. 71, 72. 

23) Bernoulli 11/2 Tab. 13, 29, 31, 32; Hekler 236b, "240, 243, 244a. 

24) Hekler, 309a. . 

25) Antikna skulptura u Hrvatskoj sl. 68/69. 

26) Hekler 240. 

27) Ibid. 245a. : , 101 

javljuje u drugoj polovici 2. stoljeća, u doba nakon cara Hadrijana koji je oživio grčki 
utjecaj u rimskom društvu?ž. Možda bismo tako mogli protumačiti srodnost tog deta- 
lja rimske frizure s grčkim frizurama na likovima arhajskih djevojaka iz ranog 6. sto- 
ljeća st. ere, na kojima također položene duge cakne uokviruju lice?? 

Za istaknutu čeonu partiju babogradske frizure (sl. 13) uzalud ćemo tražiti para- 
lelu među bujnim baroknim i rokoko frizurama punim uvojaka. Najbližu usporedbu 
nalazimo i opet u rimskoj frizuri na prijelazu iz 4. u 5. st. Nosi je Marija, žena cara 
Honorija (sl. 14). Kosa joj je složena u sitne guste nabore koji u debelom sloju okru- 
žuju čelo, ulazeći duboko u lice?% Srodnost s frizurom iz Babine Grede zapanjujuća je 
i očituje se čak i u šiljatoj partiji oko razdjeljka, koja je na djevojačkoj frizuri jasno vid- 
ljiva, dok se kod carice nazire ispod laganog vela kojim joj je pokrivena glava. 

Preostaje nam da se osvrnemo na ukrasne elemente frizure, a to su lanac ili vrpca 
preko glave, cvijeće i mali zlatnici. 

Rimske frizure s opisanom pletenicom u prvo su vrijeme uvijek upotpunjene di- 
jademom koji pridržava kosu preko tjemena, što je značajno za deset carica redom, od 
Tranquilline do Galerije Valerije. Lanac u našim djevojačkim frizurama predstavlja isti 
element i ima više dekorativnu zadaću negoli praktičnu: da pridržava kosu. Helena, 
mati Konstantina Velikog, ne nosi dijedem, nego se kiti širokom trakom koja prolazi 
ispod pletenice (sl. 7). Možemo li posumnjati u podudarnost tog elementa s ukra- 
snom trakom naše baranjske varijante (sl. 8)? Siroki ukrasni pojas pratimo na svim da- 
ljnjim likovima carica, zamjećujući da se pretvara u neku vrstu vijenca?! (sl. 16), koji 
kao carski simbol uvodi Konstantin Veliki umjesto ranijeg lovorovog vijenca*“. Smije- 
mo li se upitati nije li i taj vijenac našao svoje mjesto u djevojačkom oglavlju zapad- 
nog Srijema, premda ne resi carsku glavu (sl. 15)? S likovne strane srodnost je u sva- 
kom slučaju upadljiva. 

Drugom elementu ukrasa, tj. cvijeću koje neminovno i obilno kiti djevojačke fri- 
zure, u rimskom materijalu nema ni traga. U našim frizurama cvijeće prepoznajemo 
kao izrazito slavenski kulturni elemenat, kao onaj obavezni rekvizit koji predstavlja 
simbol djevojaštva i koji uz otkrivenu kosu obilježava status djevojke u slavenskom 
itradicijskom društvu??. —' 

Novac nije obavezni dio djevojačke frizure i ne javlja se u svim njezinim varijan- 
tama. U slavonskom oglavlju čini cjelinu s nakitom oko vrata i s naušnicama. Kićenje 
novcem najvjerojatnije je preuzeto iz orijentalnog kulturnog inventara koji je u Slavo- 
niju dospio posredstvom Turaka u 16. i 17. st. 

Došli smo na kraj našeg komparativno-analitičkog prikaza te doista osebujne fri- 
zure na području sjeveroistočne Hrvatske i na južnom rubu panonskog bazena. 

Množina podudarnosti između te dvije vremenski toliko udaljene pojave upravo 
nas tjera da ih međusobno povežemo. U svakom slučaju, tako velik broj srodnosti na- 
domješta prazninu koja postoji zbog pomanjkanja bilo kakvih potvrda tom fenomenu 
kroz dugo vremensko razdoblje od gotovo milenija i pol. Tu se ne radi o jednom osa- 
mljenom slučaju, o nekom fragmentu koji bi podsjećao na neku od frizura iz daleke 
rimske carske epohe. Radi se o pojavi raširenoj na prostranom području koju smo 
uspjeli zabilježiti još u punom životu i u obilju \varijantijkojima nalazimo srodnosti u 
rimskim frizurama. Utvrdili smo podudarnosti u sva tri osnovna elementa frizure — u 


|28)lEydoux, H.P., La France Antique, Paris 1962, sl. 189; Hekler sl. 284a; Bernouli 11/2! 
Tab. 64. : 


29) Matt-Kiihner 0.c. 27-28; Aurigemma, S., Villa Adriana, Roma 1961, sl. 19, 20. 


30) Lullies, R., Griechische Plastik, Miinchen 1956, sl. 20, 21. 

31) Volbach, W.F., Friihchristliche Kunst. Die Kunst der Spatantike in West-und Ostrom, 
Miinchen 1958, .sl. 59 

32) Matt-Kiihner sl. 144. ; 

33) Zelenin, D., Russische (Ostslavische) Volkskunde, Berlin-Leipzig 1927. 238; Niederle, L., 
Život Starych Slovanu. 1/2, Praha 1913. 508, bilješka 2. 


pletenici od mnogo pramenova, u rješavanju prednje partije frizure i u nakitu. U sva- 
kom od ta tri elemenata srodnosti su potvrđene u brojnim varijantama. 

Ipak, između naših frizura i onih rimskih postoji jedna značajna razlika. Naše re- 
centne frizure ograničenelsu isključivo nadjevojke do udaje, dok su se u rimskom svi- 
jetu tako češljale žene bez razlike na dob, čak i postarije matrone. 

Međutim, kad znamo da je kod Slavena kosa udate žene predstavljala neke vrste 
tabu**, a u našem je seljačkom svijetu takvo značenje sačuvala gotovo do naših dana 
pa se mladenki u toku tradicijskog svadbenog obreda kosa šišala i pokrivala kapicom, 

* onda nam postaje jasno da je takvu istaknutu rimsku frizuru slavenski svijet mogao 
prihvatiti samo za djevojke. 

U dva primjera izvan slavenskog područja, gdje se u folklornoj frizuri također sa- 
čuvala tradicija takvog rimskog načina češljanja, a to je kod autohtonog istroroman- 
skog, danas talijanskog stanovništva u Vodnjanu u Istri (u frizuri se ističu položene ca- 
kne, ali nema pletenice od više pramenova)? i u nekoliko mjesta na području Ochsen- 
furtergeu-a u Donjoj Franačkoj, Savezna Republika Njemačka, (pletenica se plete od 
mnogo pramenova i kopča na ,,Herzl“, tj. ,,srce“ na tjemenu, a preko glave se polaže 
baršunasta vrpca)? takva frizura nije ograničena na životnu dob i na društveni status, 
pa su je do našeg vremena u svakodnevnom životu prakticirale upravo još samo stari- 
je žene. 

Konačno, postavit ćemo i zadnje pitanje. Da li je takva frizura tu u panonskoj ni- 
zini zaostatak rimskog kulturnog dobra, odbljesak frizure rimske vladajuće klase, ili je 
to možda još starija tradicija na tom terenu, tradicija onog panonskog življa koje Ri- 
mljani osvajanjem Panonije u 1. stoljeću naše ere tu zatječu? Danas je gotovo nemo- 
guće dati konkretan odgovor na to pitanje. 

Značajno je da se ta frizura pojavljuje na likovima rimskih carica upravo u vrije- 
me kad se Panonija kao rimska provincija naglo diže u prvi plan i kad se sve više poja- 
vljuju carevi, bilo rođeni Panonci, bilo proglašeni carevima od trupa u Panoniji) ililka- 
ko drugačije vezani uz Panoniju*! To nas navodi na pomisao da su žene careva u to 
vrijeme mogle biti i Panonke pa su tradicionalnu frizuru svog zavičaja zadržale i uvele 
u modu svog vremena. Ako pretpostavimo da frizuru s pletenicom od mnogo prame- 
nova nisu nosile samo carice, njihova pratnja i otmjene dame nego da je već tada bila 

ukorijenjena duboko u narodu, onda možemo lakše shvatiti kako se mogla odhrvati 
kasnijim |zbivanjima|na tom području i ustrajati u tako dugom vremenskom razdo- 
blju. 


34) Niederle, o.c. 508; Zelenin 0.c. 227. 

35) Forlani, A., Acconciatura caratteristica della donna dignanese. Centro di ricerche storiche, 
Rovigno, Atti, vol. TV, Trieste 1973. 309-313. 

36) Svojevrsno češljanje, srodno prikazanom načinu pletenja pletenice, zabilježeno je u dese- 
tak sela južno od Ochsenfurta kod Wiirzburga (Sonderhofen, Hopferstadt, Gaukčnigshofen, 
Stalldorf, Burgerroth:i dr.). Frizura se češlja od vlastite kose koja se podijeli na prednji 
i stražnji dio, a na tjemenu se izdvoji ,Herzl“ na koji se kosa pričvršćuje. Od stražnje 
kose ispletu se dvije pošire trake, dva ,Zopf-a“, svaki od 30-42 pramena (,Teile“) koji 
se na specijalan način prepliću. Četiri pramena čine jedan ,,Krinzle“. Broj pramenova mo- 
ra biti djeljiv s četiri, čemu se dodaje još po jedan pramen sa svake strane. Prednja kosa, 
podijeljena stazicom, izvrti se izvan čela do iza uha, ostatak se na potiljku savije u gni-| 
jezdo (,Nest“) te pričvrsti češljem i ukosnicom ispod ,,Herzla“. Oba ,,Zopfa“ dignu se iz- 
nad ,Nesta“, prebace i omotaju te čvrsto svežu, tako da na potiljku izgledaju kao petlje 
svezane vrpce. Preko tjemena do iza uha|polaže :se crna |baršunasta |vrpca, a frizura se 
dopuni iglama s crnim i bijelim staklenim zrncima. 
Na taj način češljale su se i djevojke i žene, a u naše vrijeme samo starije, koje još po- 
vremeno nose tradicionalno ruho. 
Građu i fotografije te frizure poslala mi je na korištenje gđa Haide Zimmermann, koja 
je u selu Sonderhofenu 1976. god. o tome ispitivala Annu Heck, krojačicu narodnih nošnji, 
koja po potrebi i češlja svoje mještanke. Zahvaljujem na ljubeznosti gđi H. Zimmermann 
i njezinoj majci Gertrudi na foto-snimkama. 

37) Radauš-Ribarić, o.c. tekst iza sl. 29. 

Na osnovi primjera koje smo iznijeli možemo sa sigurnošću zaključiti da su Sla- 
veni prilikom svog dolaska na tlo Panonije krajem 6. stoljeća došli u neposredni doti- 
caj s rimskom kulturom te da su, usprkos burnim događajima tokom velike seobe na- 
roda, našli ovdje još starogjedilačko rimsko stanovništvo koje je čuvalo svoje kulturne 
tekovine i iz roda u rod prenosilo svoje tradicijske oblike. Slaveni, odnosno u toku sli- 
jedećih vjekova već Hrvati, pretopili su romanske starosjedioce u svoj etnos, preuzi- 
majući istovremeno od njih određene elemente rimske kulturne baštine. 

S obzirom na frizuru, utjecaj rimskog načina češljanja bio je samo vanjski, forma- 

lan, jer nije mogao poremetiti čvrsto ukorijenjeno magijsko značenje koje se pridavalo 
kosi u slavenskom shvaćanju, pa je prema tome takva frizura nužno ostala ograničena 
samo na djevojačku društvenu skupinu. 
i Sam taj kulturni element bio je ipak toliko snažan i tako duboko usvojen da ga 
nikakva kasnija povijesna zbivanja, ni pozitivna (utjecaji iz drugih kulturnih sredina 
kroz razna stilska razdoblja) ni negativna (osvajački ratovi i migracije stanovništva), 
nisu mogla iskorijeniti. 

Iz svega što smo naveli razabiremo da opisana frizura, premda su joj u Panon- 
skoj nizini danas uglavnom nosioci Hrvati, nije slavenska kulturna baština, nego pri- 
pada onim rimskim tekovinama koje su Slaveni na tom tlu našli i prihvatili, kao što 
su prihvatili i neke rimske značajke u kroju ženske rubine*, i određene likovne osobi- 
tosti vunenih ponjavaca, srodnih s rimskim mozaicima 

Djevojačka frizura sjevernoistočne Hrvatske neobično je uvjerljiv primjer za čvr- 
sti kontinuitet jedne kulturne pojave na tom području koji traje neprekidno kroz pu- 
nih sedamnaest stoljeća. 


'38) Gavazzi, M., Vrela i sudbine narodnih tradicija, Zagreb 1978. 169-179. 

39) Radauš-Ribarić, J., Narodne nošnje Hrvatske. (Ženska nošnja Slavonije), Zagreb 1975. 

40) Radauš-Ribarić, J., Likovni elementi vunenih pokrivača panonskog područja i antički mo- 
zaik. Etnološka istraživanja 1, Zagreb 1981, str. 69—82. 


Pletenje pletenice u selu Prkovci kod Vinkovaca 1967. god. Razdioba kose, 
na tjemenu srce,ispletenasutri stupa, četvrti se plete. Foto autor. 


Djevojka iz Kobaša. kod Slavonskog Broda sa iga pletenicom sastavljenom od 
stupova. 1968. god. Foto autor. 


Carica Sabinia Tranquillina, prva koja se pojavljuje na novcu s pletenicom podignutom 
na potiljak. (12) Bernoulli 11/3, Tab. IV /3). 


Djevojka iz okolice Vinkovaca sa širokom pletenicom podignutom do tjemena. Preko 
glave položenje lanac, aiznaduha cvijeće. 1939. god. Foto Tošo Dabac. 

9 Djevojka iz sela Viškovci kod Đakova. Uske pruge pletenice obložene su oko glave. 
Kosa na čelu oivičena je ukrasnim porubom. 1935.—1940. god. Foto Tošo Dabac. 


(6) Lik tzv. Marciane u Munchenu. (18)Bernoulli 11/2, Tab. XXXIII). 
(9) Carica Flavia Helena iz kraja III, početka IV stoljeća. (12) Matt-Kuhner, str, 142). 


Hrvatica iz Podunavske Baranje sa širokom pletenicom što se pruža do čela i priljubljena 
je uz glavu. Ukrasna vrpca teče od uha do uha i prolazi ispod pletenice. 1970. god. 
Foto autor. 


() Glava Izidine svećenice. 2. polovica I stoljeća. Sisak (Siscia). Arheološki muzej Zagreb. 
(18)Antikna skulptura u Hrvatskoj, 68/69). 


Djevojka iz sela Divoševci kod Slavonskog Broda sa širokom pletenicom, kosom oko 
čela začešljanom u nabor i s mnogo umjetnog cvijeća uz pletenicu. 1976. god. Foto 
autor. 


() Djevojka iz sela Glogovice kod Slavonskog Broda. Na potiljku je široka, ravna, nisko 
spuštena pletenica, dok je prednji dio glave počešljan u priljubljene cokne. 1977. god. 
Foto autor. 


(12) Glava Rimljanke u Musće Saint-Raymond u Tuluzi. (28) Eydoux, sl. 189). 


(13) Djevojka iz Babine Grede kod Županje prilikom dotjerivanja frizure. 1935.—1940. god. 
Foto Tošo Dabac. : 


Lik carice Marije, žene cara Honorija, iz kraja IV, početka V stoljeća. (31) Volbach, sl. 
59). 


(13) Djevojka iz sela Lovas kod Vukovara. Široka, obla pletenica u obliku košarice izbočena 
je na potiljku. Čelo uokviruje puni sloj kose, a široki vijenac od mirte položen je preko 


glave. 1976. god. Foto autor. 


Carica Flacilla iz kraja TV stoljeća. (12) Matt-Kuhner, str. 159). 

